Regshulp Suid-Afrika het dit op die harde manier geleer toe die arbeidshof in Kaapstad hulle beveel het om ’n regsassistent weer aan te stel én ekstra te vergoed.
Ockert Jansen van Riversdal, die werker, het 17 dae sonder toestemming of vooraf kennisgewing van die werk weggebly en sy rug op sy bestuurder gedraai toe dié hom aangespreek het. Hy het ook geweier om ’n opdrag, om ’n tronkbesoek te gaan aflê, uit te voer.
In Jansen se geval was sy wangedrag verweef met sy depressie, het die hof bevind. Afgesien van sy afwesigheid is Jansen ook in sy dissiplinêre verhoor skuldig bevind aan “growwe parmantigheid” omdat hy op ’n dag “disrespekvol sy rug gedraai en weggestap het” terwyl sy bestuurder en ander senior personeel met hom gepraat het oor sy afwesigheid.
’n Dokter het in 2010 antidepressante vir hom voorgeskryf en op die mediese sertifikaat gesê Jansen toon simptome van major depressie. Jansen het toe sy werkgewer versoek om aan ’n welstandprogram deel te neem.
Rolene Farr, ’n kliniese sielkundige, het in 2012 in ’n verslag aan Jansen se werkgewer gesê hy toon simptome van uitbranding.
In Augustus 2013 het hy nie ’n prestasiebonus en kerfverhoging gekry nie. Dít, sy griewe oor oortydbetaling en persoonlike finansiële druk het sy geestestoestand vererger. Hy was toe 17 dae afwesig van die werk. Hy het daarna aan sy toesighouer gesê hy kan nie meer byhou nie. Nog ’n dokter het toe gemoedstoornis by hom gediagnoseer.
Farr het in Desember 2013 by die werkgewer aanbeveel dat Jansen siekteverlof kry vir ’n redelike lang tyd, dat hy hom moet “skei” van sy werk en sy lewe herprioritiseer. Jansen was op die rand van ’n emosionele ineenstorting, het Farr geskryf.
“Sy gedrag reflekteer sy gemoedstoestand. Hy probeer om alle moontlike stressors te vermy en is daarom nie by die werk nie,” lui haar verslag.
Die hof het bevind ’n werkgewer is verplig om enige werker met ’n gestremdheid soos Jansen “redelik” tegemoet te kom. “Pleks om hom af te dank, het die (werkgewer) ’n plig gehad om ’n ongeskiktheidsondersoek in te stel.”
Alberts sê werknemers word nie wetlik gedwing om hul werkgewer in te lig oor hul siektetoestande nie. ’n Voordeel daarvan om die diagnose aan die werkgewer voor te lê, is dat ’n mens tegemoet gekom kan word.
Dit was op die sigbare oppervlak en gemeet aan verklarings en toesprake ’n stillerige week vir pres. Cyril Ramaphosa. Maar in sy organisasie en land kook dit plek-plek.
Maar helaas, gou-gou het dit ook ’n twisgeleentheid geword, met Trevor Manuel, wat reeds einde verlede week vir Ace
Verder het oorlede Winnie se week van rou ’n mededingende spogparade geword oor wie wat wanneer vir haar gedoen het – van Patricia de Lille, wat ’n hotelkamer op ’n kongres aan haar afgestaan het, tot Bantu Holomisa, wat borgtog uit sy eie sak vir haar betaal het.
Moontlik het dit daartoe bygedra dat Ramaphosa en kie ’n vroeër verkiesing oorweeg, as gerugte in die organisasie se eie parlementêre geledere waar is.
Maar ’n verkiesing gaan Ramaphosa se interne magskonsolidasie net aanhelp indien hy sy ondersteuners goed geplaas kry op kandidatelyste en die reste van die Zuma-faksie kan afskud.
Die volgehoue hardnekkige teenwoordigheid van Zuma-meelopers in die staatstrukture het vandeesweek in die ope uitgebars met dr. Setlhomamaru Dintwe, die land se inspekteur-generaal vir intelligensie wat ’n hofaansoek ingedien het dat die roemlose Arthur Fraser, die land se intelligensiehoof, moet ophou om in sy ondersoeke in te meng.
Selfs in Afrikaanse geledere is dit eerder die punte van die ideologiese hoefyster wat die hardste geraas maak. Dit is
asof daar oral kragte los is wat Suid-Afrika wil dryf na die scenario van skaakmat tussen Israel en die Palestynse gebied.
Daar kan nie meer ’n sentimeter in enige rigting beweeg word nie en die polarisasie en geweld neem daagliks toe.